આજે ઍક તરફ સરદાર સાહેબની સૌથી ઊંચી પ્રતિમાનું અનાવરણ વડાપ્રધાન મોદીના હસ્તે થયું તો બીજી તરફ સુરતમાં ઍક કલાકાર શિક્ષકે સરદાર સાહેબની માટીની મુર્તિ બનાવી તેમને શ્રદ્ધાંજલિ અર્પણ કરી હતી. લોખંડા પુરૂષ સરદાર પટેલ માટી સાથે જોડાયેલા નેતા હતા. બારડોલીમાં ખેડૂતોનો સત્યાગ્રહ હોય કે પછી ખેડામાં ખેડૂતો માટેની દૂધમંડળીની સંસ્થા ઉભા કરવાના પ્રયત્નો હોય. સરદાર સાહેબે હંમેશા જમીન સ્તર પર રહી કામ કર્યુ છે ઍ સમયે સરદાર સાહેબની માટીની મુર્તિ બનાવી સુરતના કલાકાર વિનોદભાઇ જાદવે તેમને ખરી શ્રદ્ધાંજલિ આપી હતી.